et eo casu quo contrafieret possint resistere manu armata.  Responsio : Placet nobis et volumus cum beneplacito regio sic ut petitur perpetuo.
Confirmatio statutorum
 Item quod dignetur confirmare statuta generaliter in Provincia edita olim per dominum genitorem Berengarium, Karolum primum, Karolum secundum, necnon per dominos Philipum de Tharento et Petrum de Ferrariis tangentia utilitatem universitatis predicte.  Responsio : Utilitatem publicam tangentia approbamus et confirmamus. 
 De eligendo officiales dicte civitatis et quod possint arma portare
 Item quod cum universitas predicta usa fuerit perpetuo et a tanto tempore citra de cujus contrario memoria hominum non existit anno quolibet in presentia officialium reginalium olim dicte curie nunc regie dicte civitatis eligere quatuor arbitros et unum notarium arbitrorum necnon duodecim camperios et duodecim supercamperios qui in manibus dictorum officialium jurant bene legaliter eorum officium exercere dignetur per sua privilegia dictum jus eligendi confirmare et de novo concedere et quod possint arma portare.  Responsio : Dictum jus eligendi prout est actenus consuetum confirmamus et de novo concedimus et pro exercitio officiorum prelibatorum possint arma portare sine offensione cujusquam.
 Quod consilium de octo possit congregari sine presentia officialium
 Item quod cum dicta universitas consueverit a tanto tempore citra de cujus contrario memoria hominum non existit quod sindici dicte civitatis unacum eorum consiliario et octo consiliariis aliis per consilium eligendis tenent et tenere possunt eorum consilium circa negotia universitatis absque presentia aliquorum officialium curie regie memorate et se congregare totiens quotiens videtur eis expediens et neccessarium dignetur dicte universitati premissa confirmare et de novo concedere per sua privilegia et donare.  Responsio : Dictam consuetudinem de qua sumus debite informati confirmamus atque concedimus dum tamen aliquid illiciti vel contra regiam curiam non consulatur aut ordinetur ibidem.
